Diari Oficial de la Generalitat Valenciana


Sumari del DOGV 3978, del 11-04-2001 (2001/2961)

Informació pública de l'alternativa tècnica del programa per al desenvolupament de l'actuació integrada de l' àrea del sòl urbà UE número 3 de la Vila Joiosa.
--------------------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2961


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de l' àrea del sòl urbà UE número 3 de la Vila Joiosa. [2001/F2961]
  
Per mitjà d'aquest edicte es fa públic que l'alcalde, senyor José Miguel Llorca Senabre, en data de 29 de març de 2001, ha dictat la Resolució 790/2001, en què s'acorda: «Vista la instància presentada pel senyor Andrés Planells Palao, en nom i representació de la mercantil Tuyco, SL, el 16 de març de 2001, amb registre d'entrada número 2.182, en la qual aporta com a documentació complementària a l'alternativa tècnica del programa per al desenrotllament d'actuació integrada de l'àrea del sòl urbà UE número 3 de la Vila Joiosa, una proposta de canvi d'usos dotacionals.
  
Atés el que s'estableix en l'article 58.4 de la Llei Reguladora de l'Activitat Urbanística.
  
Atesos els informes que ha emés el cap de la Secció d'Urbanisme i Obres, de dates 19 de febrer de 2001, sobre viabilitat de canvis d'ordenació detallada, i 26 de març de 2001, que de forma literal indica: «L'interessat presenta documentació complementària a l'expedient de la unitat d'execució número 3, de la qual va resultar designat urbanitzador.
  
La documentació aportada pretén la modificació en la concreció dels sòls dotacionals públics en la unitat, i s'ajusta bàsicament al supòsit analitzat de fet en l'informe de 19 de febrer de 2001, per la qual cosa ens vam remetre en la seua integritat al que s'hi informa; per tant si s'estima la conveniència i oportunitat de l'actuació, procediria la seua tramitació conformement al que s'ha informat.
  
Això és tot el que cal informar, i se sotmet a qualsevol altre informe millor fonamentat en dret».
  
Resolc:
  
Sotmetre a informació pública durant el termini de 20 dies la proposta de modificació d'usos dotacionals aportada pel senyor Andrés Planells Palao, en nom i representació de la mercantil Tuyco, SL, el 16 de març de 2001 amb el número de registre 2.182, que es formula en la «documentació complementària a l'alternativa tècnica de programa per al desenrotllament d'actuació integrada de l'àrea del sòl urbà UE número 3 de la Vila Joiosa; per a això es procedirà a la publicació del corresponent anunci en el Diari Oficial de la Generalitat Valenciana, com també prèviament o simultàniament en un diari de tirada en l'àmbit de la Comunitat Valenciana...».
  
Contra la present resolució, no s'hi pot interposar cap recurs administratiu ni jurisdiccional, en constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.»
  
El que faig públic als efectes oportuns.